李嘉彥

李嘉彥  ， 字俊之 ， 號遜膚 ， 直隸廣平府曲周縣人 ， 明末清初政治人物 。 明崇禎四年 （ 1631 ） 辛未科進士 ， 初知陝西寶雞縣 ， 值流寇攻城 ， 以死拒守 ， 擒斬數人 ， 督府遂藉口壞撫 ， 劾繫詔獄 。 清順治初 ， 爲兵部郎中 ， 委差圈撥 ， 履畝稱平 。 歷遷山西參議 、 陝西按察副使 、 河南按察使 ， 加意平反 ， 與時休息 。 未幾致仕 ， 性渾厚廉潔 ， 飲酒多而不亂 ， 居林下十七年卒 。